CELEX: 32017D2187
Language: el
Date: 2017-11-16 00:00:00
Title: Εκτελεστική απόφαση (ΕΕ) 2017/2187 της Επιτροπής, της 16ης Νοεμβρίου 2017, για την παράταση της περιόδου ισχύος της εκτελεστικής απόφασης (ΕΕ) 2015/179, με την οποία εξουσιοδοτούνται τα κράτη μέλη να προβλέπουν παρέκκλιση από ορισμένες διατάξεις της οδηγίας 2000/29/ΕΚ του Συμβουλίου όσον αφορά τα ξύλινα μέσα συσκευασίας από ξύλο κωνοφόρων (Coniferales) με τη μορφή κιβωτίων πυρομαχικών καταγωγής Ηνωμένων Πολιτειών της Αμερικής υπό τον έλεγχο του Υπουργείου Άμυνας των Ηνωμένων Πολιτειών [κοινοποιηθείσα υπό τον αριθμό C(2017) 7489]

24.11.2017   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 309/19
            
         ΕΚΤΕΛΕΣΤΙΚΉ ΑΠΌΦΑΣΗ (ΕΕ) 2017/2187 ΤΗΣ ΕΠΙΤΡΟΠΉΣ
   της 16ης Νοεμβρίου 2017
   για την παράταση της περιόδου ισχύος της εκτελεστικής απόφασης (ΕΕ) 2015/179, με την οποία εξουσιοδοτούνται τα κράτη μέλη να προβλέπουν παρέκκλιση από ορισμένες διατάξεις της οδηγίας 2000/29/ΕΚ του Συμβουλίου όσον αφορά τα ξύλινα μέσα συσκευασίας από ξύλο κωνοφόρων (Coniferales) με τη μορφή κιβωτίων πυρομαχικών καταγωγής Ηνωμένων Πολιτειών της Αμερικής υπό τον έλεγχο του Υπουργείου Άμυνας των Ηνωμένων Πολιτειών
   
      
         [κοινοποιηθείσα υπό τον αριθμό C(2017) 7489]
      
   
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη την οδηγία 2000/29/ΕΚ του Συμβουλίου, της 8ης Μαΐου 2000, περί μέτρων κατά της εισαγωγής στην Κοινότητα οργανισμών επιβλαβών για τα φυτά ή τα φυτικά προϊόντα και κατά της εξάπλωσής τους στο εσωτερικό της Κοινότητας (1), και ιδίως το άρθρο 15 παράγραφος 1 πρώτη περίπτωση,
   Εκτιμώντας τα ακόλουθα:
   
               (1)
            
            
               Η εκτελεστική απόφαση (ΕΕ) 2015/179 της Επιτροπής (2) παρέχει στα κράτη μέλη τη δυνατότητα, κατά παρέκκλιση από το άρθρο 5 παράγραφος 1 της οδηγίας 2000/29/ΕΚ και σε συνδυασμό με το παράρτημα IV μέρος Α κεφάλαιο I σημείο 2 της εν λόγω οδηγίας, να επιτρέπουν την εισαγωγή στην επικράτειά τους κιβωτίων πυρομαχικών από ξύλινα μέσα συσκευασίας καταγωγής Ηνωμένων Πολιτειών της Αμερικής υπό ορισμένες προϋποθέσεις.
            
         
               (2)
            
            
               Εφόσον εξακολουθούν να ισχύουν οι περιστάσεις που αιτιολόγησαν την εξουσιοδότηση και δεν υπάρχουν νέα στοιχεία τα οποία να δικαιολογούν την αναθεώρηση των ειδικών όρων, η εν λόγω εξουσιοδότηση θα πρέπει να παραταθεί.
            
         
               (3)
            
            
               Βάσει της πείρας που αποκτήθηκε από την εφαρμογή της εκτελεστικής απόφασης (ΕΕ) 2015/179, καθώς και με βάση τις πληροφορίες που παρέχονται από την αρμόδια αρχή των Ηνωμένων Πολιτειών, είναι σκόπιμο να παραταθεί η εξουσιοδότηση για 3 έτη.
            
         
               (4)
            
            
               Επομένως, η εκτελεστική απόφαση (ΕΕ) 2015/179 θα πρέπει να τροποποιηθεί αναλόγως.
            
         
               (5)
            
            
               Τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης επιτροπής φυτών, ζώων, τροφίμων και ζωοτροφών,
            
         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Στο άρθρο 7 της εκτελεστικής απόφασης (ΕΕ) 2015/179, η ημερομηνία «31 Δεκεμβρίου 2017» αντικαθίσταται από την ημερομηνία «31 Δεκεμβρίου 2020».
   Άρθρο 2
   Η παρούσα απόφαση απευθύνεται στα κράτη μέλη.
   
      Βρυξέλλες, 16 Νοεμβρίου 2017.
      
         
            Για την Επιτροπή
         
         Vytenis ANDRIUKAITIS
         
            Μέλος της Επιτροπής
         
      
   
   
      (1)  ΕΕ L 169 της 10.7.2000, σ. 1.
   
      (2)  Εκτελεστική απόφαση (ΕΕ) 2015/179 της Επιτροπής, της 4ης Φεβρουαρίου 2015, με την οποία εξουσιοδοτούνται τα κράτη μέλη να προβλέπουν παρέκκλιση από ορισμένες διατάξεις της οδηγίας 2000/29/ΕΚ του Συμβουλίου όσον αφορά τα ξύλινα μέσα συσκευασίας από ξύλο κωνοφόρων (Coniferales) με τη μορφή κιβωτίων πυρομαχικών καταγωγής Ηνωμένων Πολιτειών της Αμερικής υπό τον έλεγχο του Υπουργείου Άμυνας των Ηνωμένων Πολιτειών (ΕΕ L 30 της 6.2.2015, σ. 38).